[{"text_idx": "#000010", "text": "Rydym yn gweithio gyda sefydliadau o bob maint i ddarparu cefnogaeth fusnes o ansawdd uchel."}, {"text_idx": "#000011", "text": "Sut i ddod o hyd i niCyn-fyfyrwyr"}, {"text_idx": "#000012", "text": "Cysylltu a\u0302 ni mewn digwyddiad."}, {"text_idx": "#000014", "text": "Darganfyddwch ymchwil Prifysgol Wrecsam Glyndw\u0302r, gan ganolbwyntio ar effeithio ar ddatblygiad economaidd, cymdeithasol a diwylliannol."}, {"text_idx": "#000015", "text": "Cyfadran y celfyddydau gwyddoniaeth a thechnolegCyfadran y gwyddorau cymdeithasol a bywyd\nYngly\u0302n a\u0302\u2019r brifysgolCyn-fyfyrwyrEhangu MynediadYsgolion a CholegauSwyddi gweigionPartneriaethau academaiddCynaliadwyedd"}, {"text_idx": "#000016", "text": "Cyfadran y celfyddydau gwyddoniaeth a thechnolegCyfadran y gwyddorau cymdeithasol a bywyd"}, {"text_idx": "#000017", "text": "Darganfyddwch mwy am bwy ydym ni a beth rydym yn gwneud."}, {"text_idx": "#000018", "text": "Rwyf wedi bod yn lawrlwytho a rhannu data chwilio a cyfryngau cymdeithasol gyda rhai o'm myfyrwyr Marchnata Digidol i godi pwyntiau allweddol am gasglu data."}, {"text_idx": "#000019", "text": "Fe wnaeth yr ymarfer hwn mewn dosbarth yn gynharach eleni greu darlun byw i ni o un o'r prif wahaniaethau rhwng Google a Facebook o ran sut maen nhw'n casglu data defnyddwyr. Eleni, nid oedd y canlyniadau yn awgrymu'r hyn yr oeddem yn ei ddisgwyl."}, {"text_idx": "#000020", "text": "Darllenwch ymlaen a dysgwch gyda mi a fy myfyrwyr am y gwahanol fathau o ddata a ddefnyddir mewn marchnata digidol a pha un o'r ddau blatfform ar-lein mawr hyn a gafodd y data yn iawn."}, {"text_idx": "#000021", "text": "Un o'r datblygiadau mwyaf yn y maes ble rwy'n arbenigo ynddi - marchnata, yn enwedig marchnata digidol - dros yr ugain mlynedd diwethaf yw'r cynnydd mewn data. Rwy'n gweld data yn hynod ddiddorol fel pwnc i fyfyrwyr gan ei fod wir yn agor eu llygaid i'r hyn sy'n digwydd o'u cwmpas bob dydd. Mae'n bwnc trosglwyddadwy iawn sy'n caniata\u0301u i fyfyrwyr dynnu ar eu profiadau bywyd go iawn eu hunain."}, {"text_idx": "#000022", "text": "Mae'r blog hwn yn ffurfio cyflwyniad ysgafn i'r defnydd o ddata wrth farchnata - pam fod busnesau'n casglu data, sut a pham maen nhw'n ei ddefnyddio. Rydw i'n mynd i dynnu ar fy mhrofiad o ddysgu'r pwnc hwn a rhywfaint o fyfyrio personol hefyd."}, {"text_idx": "#000023", "text": "Mae'r blog hwn yn tynnu ar ddau faes o theori marchnata rydw i wedi bod yn eu harchwilio gyda fy myfyrwyr israddedig eleni. Yn gyntaf, y defnydd cynyddol o ddata mewn marchnata digidol i bersonoli profiad y defnyddiwr. Yn ail, sut mae data\u2019n cael ei ddefnyddio i broffilio, neu rannu grwpiau o gwsmeriaid yn \u2018dalpiau\u2019. Segmentau o gwsmeriaid sy'n fwy defnyddiol ac sy'n debygol o ymddwyn ac ymateb i gyfathrebiadau marchnata mewn ffyrdd tebyg."}, {"text_idx": "#000024", "text": "Pam fod busnesau'n casglu ac yn defnyddio data cwsmeriaid?"}, {"text_idx": "#000025", "text": "Pwrpas craidd marchnata yw i ddod yn agos at grwpiau cwsmeriaid, i ddeall eu hanghenion yn well a darparu atebion - cynigion i'r farchnad, sy'n darparu mwy o werth na'r gystadleuaeth. Mae casglu data yn caniata\u0301u inni wneud hyn ar lefel bersonol iawn, gan ddarparu cyfleoedd ar gyfer negeseuon marchnata a wedi'u teilwra yn berthnasol iawn i anghenion cwsmeriaid. Mae pobl yn ymateb yn well i negeseuon, hyrwyddiadau, cyfathrebiadau sydd wedi'u teilwra i'w hanghenion, eu dymuniadau a'u diddordebau."}, {"text_idx": "#000026", "text": "\u201cOs na allwch chi weld y cynnyrch, chi YW'R cynnyrch\u201d"}, {"text_idx": "#000027", "text": "Mae llwyfannau hysbysebu ar-lein yn defnyddio data i bersonoli profiad y defnyddiwr yn well i gynyddu nifer yr ymwelwyr ac i ymgysylltu a\u0302 defnyddwyr. Mae hyn i gyd i gynhyrchu refeniw. Mae Facebook yn cynhyrchu refeniw trwy ddeall ei ddefnyddwyr yn well, gwasanaethu cynnwys a hysbysebion perthnasol iddyn nhw a chodi ta\u0302l ar hysbysebwyr am y fraint. Mae i'r gwrthwyneb i ddarparwyr cynnwys fel Netflix, Amazon, Spotify a'r tebyg yr ydych chi'n talu amdanynt i ddefnyddio'r cynnwys. Mewn gwirionedd, gallwn ddadlau fod Facebook wedi rhoi\u2019r gorau i fod yn rhwydwaith cymdeithasol flynyddoedd lawer yn o\u0302l pan sylweddolodd nad trwy danysgrifio oedd yr allwedd i werthuso ei gynulleidfa fyd-eang ond drwy hysbysebu. Fe ddaeth yn ddarparwr cynnwys."}, {"text_idx": "#000028", "text": "Mae testun craidd fy myfyrwyr yn dadlau bod segmentu proffil yn eithaf cyfyngedig mewn gwirionedd, a bod ymddygiad yn rhagfynegydd mwy cywir. I egluro'r pwynt yma am ragoriaeth segmentu ymddygiadol i'r dosbarth, lawrlwythais gopi o'm data Facebook a Google a'i rannu gyda nhw."}, {"text_idx": "#000029", "text": "Mae Facebook a Google yn casglu data ar eu defnyddwyr i ddarparu cynnwys a hysbysebu sydd wedi'i anelu at eu diddordebau. Mae Facebook a Google yn mynd i'r afael a\u0302 hyn mewn ffyrdd ychydig yn wahanol. Mae Facebook yn gwybod fy mhroffil demograffig - fy enw, fy oedran (dyddiad geni adeg cofrestru), galwedigaeth, statws perthynas, lleoliad, fy hoff dimau chwaraeon ac ati. Mae Facebook yn gwybod y wybodaeth hyn oherwydd i mi ei wirfoddoli."}, {"text_idx": "#000030", "text": "Mae Google ar y llaw arall yn dysgu amdanaf trwy fy ymddygiadau. Mae'n adeiladu proffil ohonof yn seiliedig nid ar bwy ydw i, ond ar yr hyn rwy'n ei wneud - fy ymddygiad ar-lein. Dylwn ddweud, mae Facebook yn gwneud hyn hefyd - ond nid i'r un radd. Roedd fy nata Facebook yn gwybod pa di\u0302m pe\u0302l-droed rwy'n ei gefnogi, y ffilmiau rwy'n mwynhau eu gwylio, a cherddoriaeth rwy'n ei hoffi. Roedd yn gwybod fy mod i'n gweithio ym maes marchnata, mewn Addysg Uwch ac yn byw yng Ngogledd Cymru. Heblaw am ffilmiau swashbuckling a cherddoriaeth siop barbwr (na fi chwaith), roeddent yn bethau eithaf arferol."}, {"text_idx": "#000031", "text": "Roedd fy nata Google ar y llaw arall yn llawer mwy craff."}, {"text_idx": "#000038", "text": "Yr hyn sydd mor ddiddorol yw, er bod fy mhroffil Facebook yn llawn lluniau o fy mab a'r rhai y mae fy mhartner yn fy tagio ynddyn nhw, ac er mawr foddhad i'm myfyrwyr marchnata - dydi Facebook ddim wedi gweithio allan fy mod i'n dad newydd eto."}, {"text_idx": "#000039", "text": "Dydi Facebook ddim wedi uno\u2019r dotiau na\u2019r data i greu proffil defnyddiwr cywir ar fy nghyfer. Nid oes un pwnc diddordeb, na diddordeb ad sy'n ymwneud a\u0302 babanod, plant, magu plant neu bod yn dad a restrir yn fy nata Facebook."}, {"text_idx": "#000042", "text": "Beth am lawrlwytho a chymharu eich data Facebook a Google - pa un oedd yn fwy cywir tybed?"}, {"text_idx": "#000046", "text": "Asiantaeth marchnata lleol yn cynnig gweithdai cyfryngau cymdeithasol a brandio am ddim i fusnesau newydd ym Mhrifysgol Glyndwr"}]